Folketing
2014-04-29

Tak. Jeg er glad for, at Dansk Folkeparti altid er så aktive, når vi snakker om Grønland, selv om vi ikke så tit er enige med hinanden. Men jeg er også glad for at have en landsstyreformand, som værdsætter indenrigsanliggender og internationale anliggender. Jeg er også stolt over at have en landsstyreformand, der har sprogkundskaber i dansk, grønlandsk, engelsk, tysk osv. Men det, jeg gerne vil sige, er, at det ikke er nok bare at snakke om juridisk faderløse-problemet. Det er et emne, vi ikke kan ignorere, og derfor er det også nødvendigt at igangsætte en forsoningsproces i Grønland. Man kan f.eks. også nævne de børn, der i 1953 blev skilt fra deres forældre og sendt herned og tvunget til at blive danske. De og deres familier har ikke engang fået en undskyldning fra regeringens side. Derfor synes jeg også, at det er nødvendigt at have sådan en forsoningskommission.